Vičiūnų grupė

Istorija

1991 m. - 
Įkurta lietuviško kapitalo įmonė UAB „Vičiūnai“. Pagrindinė veikla –
transporto paslaugos, konservuotų maisto produktų importas ir prekyba.
1994 m. -
Plungės mieste atidaryta žuvies produktų gamykla UAB „Plungės
kooperatinė prekyba“.
1995 m. -
Pradėta prekyba žuvies produktais prekiniu ženklu „Vičiūnai“.
1997 m. - 
UAB „Plungės kooperatinė prekyba“ paleista pirmoji Lietuvoje surimio
produktų gamybos linija. Įsigyta duonos kepykla ir įsteigta įmonė UAB „Plungės duona“.
1999 m. - 
UAB „Vičiūnai“ veikla reorganizuota į dvi atskiras įmones: UAB „Vičiūnai
ir Ko“ (pagrindinė veikla – prekyba „Peugeot“ automobiliais
ir autoserviso paslaugos) ir UAB „Vičiūnai“ (tarptautinių pervežimų
kompanija).
2000 m. - 
Prekinis ženklas „Vičiūnai“ keičiamas į „VIČI“.
Įžengta į Vakarų Europos rinką, įkurta platinimo
kompanija „Vichiunai Europe“ Belgijoje,
Briugės mieste.
Įsigytas fabrikas
Estijoje AS „Paljassaare
Kalatoostus“.
Duris atvėrė platinimo
kompanija
„Vichiunai Baltic“
Estijoje, Taline.
2001 m. - 
Pradėti įgyvendint
ambicingi eksporto plėtros planai Rusijos Federacijoje. Atidaryta
platinimo kompanija OOO „Baltko“ Rusijoje, Maskvoje. 
2002 m. - 
Reorganizavus UAB „Plungės kooperatinė prekyba“ atskirtas žuvies
perdirbimo cechas ir įregistruota įmonė UAB „Vičiūnai ir partneriai“,
vykdanti žuvies perdirbimo ir produktų iš žuvies bei jūros gėrybių
gamybą.
Pradėjo veikti maisto produktų iš surimio gamybos ir žuvies perdirbimo
fabrikas OOO „Vichiunai-RUS“ Kaliningrado srityje, Sovetske.
Siekiant plėsti eksportuojamos produkcijos geografiją įsteigta platinimo
kompanija Sp.z. o.o. „Vicziunai-POL“ Lenkijoje, Suvalkuose.
Atidaryta platinimo kompanija LTD „Vičiūnai – Ukraina” Kijeve. 
2003 m. - 
Įsteigta atstovybė SIA „Vičiūnai-LAT “ Latvijoje, Rygoje. 
2004 m. - 
Įsigyta bankrutuojanti Estijos bendrovė
„Makrill“, vykdanti produktų iš surimio gamybą.
Atidaryta atstovybė
Prahoje s.r.o.
„Viciunai Czech
Republic“.
Įkurta platinimo
kompanija TOO
„Vichiunai – Kazakhstan”
Almatoje. 
2005 m. - 
OU „Makrill“ reorganizuota į OU „Vichiunai Nordic“, kurios pagrindine
veikla tapo miltinių produktų gamyba (koldūnai, blynai, picos).
Pradėjo veikti UAB „Motoshop“ – oficialus „KTM“ motociklų atstovas
Lietuvoje. 
2007 m. - 
Reorganizuota OU „Vichiunai Nordic“ gamykla, gamybos linijos perkeltos
į AS „Paljassaare Kalatoostus“.
UAB „Plungės kooperatinė prekyba“ didelis gaisras nusiaubė seniausią
krabų lazdelių gamybos cechą, sunaikino apie 20 proc. įmonės
gamybinių pajėgumų ir apie 8 proc. visos „Vičiūnų“ grupės gamybos
pajėgumų.
Įkurta UAB „Autovici“, prekiaujanti Peugeot, Chevrolet ir Opel markių
automobiliais. 
2008 m. - 
Pasaulio ekonomikos krizė palietė pirmąsias rinkas: Prancūzijos, Italijos,
Ukrajinos ir kt. Įmonių grupė ėmėsi verslų portfelio pertvarkymo.
Įkurta UAB „Vičiūnų restoranų grupė“.
Įkurta prekybos įmonė JLLC „Ecofort“ Minske, Baltarusijoje.
Pradėjo veikti rekonstruotas po gaistro UAB „Plungės kooperatinės
prekybos“ krabų lazdelių cechas. 
2009 m. - 
Įsteigtas Kauno krepšinio komandos „Žalgiris“ paramos fondas.
Sustabdyta avalynės tinklo „Bona“ veikla.
„Vičiūnų restoranų grupė“ atnaujino picerijų restorano tinklą ir pristatė
naują prekinį ženklą „Charlie pizza“.
2011 m. - 
Vičiūnai Group tampa pagrindiniu Eurobasket 2011 remėju.
Atidaromas naujas fabrikas UAB  „Baltic Food partners“ Plungėje.
Pradeda veikti elektroninės prekybos sistema didžiuosiuose Lietuvos miestuose, atidaroma internetinė e-vici.lt parduotuvė.
2012 m. - 
Įkurta bendrovė  „VG Agro Holding“ ir pradedamas vystyti verslas žemės ūkio produkcijos gamybos ir perdirbimo srityje.
Kauno laisvojoje ekonominėje zonoje (LEZ) pradėta naujos žuvies gamyklos  „Baltic fish export“ statyba.

Veikla Lietuvoje

„Vičiūnų“ įmonių grupė pirmoji Lietuvoje pradėjo surimio produktų
gamybą ir tapo pagrindine šimtmečius Japonijoje gyvuojančios surimio
vartojimo tradicijos puoselėtoja Baltijos šalių regione. 
,,Vičiūnų” įmonių grupė Lietuvoje yra geriausiai atpažįstama kaip žuvies
produktų gamintoja ir kitų produktų (koldūnų, daržovių, bulvių, picų, ledų) platintoja.
Grupės prekybos ir platinimo padalinys atstovauja stambiems tarptautiniams
prekiniams ženklams „Hortex“, „Nestle“, „Dujardin“, platina prekes ir
teikia logistikos paslaugas, aktyviai plėtoja prekybą HoReCa sektoriuje.
Atvėsintus ir šaldytus maisto produktus „Vičiūnų“ grupė gamina jai
priklausančiose gamyklose: Plungėje – UAB „Plungės kooperatinė prekyba“
ir UAB „Vičiūnai ir partneriai“, Estijoje, Talino mieste – [[AS „Paljassaare
Kalatoostus”]] bei Kaliningrado regione, Sovetsko mieste – [[OOO „Vichiunai
RUS”]]. Duonos produktai gaminami UAB „Plungės duonos kepiniai“. Gamyklos specializuojasi
žuvies, miltinių produktų gamyboje, kurių krepšelį sudaro daugiau
kaip 3 tūkst. pavadinimų produktų, ženklintų „VIČI“, „Esva“, „Columbo“
ir kitais prekiniais ženklais. Iš viso „Vičiūnų“ įmonių grupė pagamina per
100 tūkst. tonų maisto produktų per metus. Visos grupės eksportas sudaro
apie 80 proc. gamybos apimčių. Eksportas vystomas penkiuose regionuose:
Baltijos šalyse, Vakarų ir Centrinėje Europoje, Skandinavijos šalyse
bei Rytų Europos ir Azijos rinkose. Daugiau nei 50 proc. eksportuojamos
produkcijos parduodama Rytų Europos ir Azijos regione. Vakarų Europoje
„Vičiūnų“ grupė daugiausiai produkcijos parduoda Prancūzijoje – tai
sudaro 44 proc. visų pardavimų regione. Centrinėje Europoje daugiausia
parduodama Lenkijos (25 proc.) bei Serbijos (18 proc.) rinkose.

Plungės duona

Duonos kepimo tradicijos Plungėje siekia daugiau nei pusę amžiaus.
1951-aisiais pradėjusi veikti Plungės duonos kepykla] kepė tik
trijų pavadinimų juodą ir dviejų pavadinimų baltą duoną, o klientams
produktai buvo pristatinėjami arkliuku.
1997 m. kepyklą iš tuometinio Plungės vartotojų kooperatyvo
įsigijo „Plungės kooperatinė prekyba“. Investuota daug lėšų į naujus
įrengimus siekiant išplėsti asortimentą, pagerinti produktų kokybę.
Šiandien „Plungės duonos“ kepimo apimtys siekia iki 400 tonų per
mėnesį. Įmonė kepa daugiau kaip 100 skirtingų pavadinimų duonos,
pyrago ir konditerijos gaminių su „Trejos girnos“ prekiniu ženklu. „Plungės
duona“ ypač didžiuojasi būdama didžiausia ekologiškų produktų
gamintoja Lietuvoje. 2003 m. UAB „Plungės duona“ suteiktas VšĮ „Ekoagros“
sertifikatas, suteikiantis teisę gaminti ir ženklinti ekologiškus
produktus.
2009 m. už beveik 800 tūkst. Lt. įsigyta moderni tunelinė duonos
kepimo krosnis, kuri ženkliai padidino įmonės darbo našumą.
„Plungės duona“ ekologiškus gaminius vertina ne tik Lietuvos, bet
ir užsienio vartotojai, produkcija sėkmingai eksportuojama į Jungtines
Amerikos Valstijas, Kanadą, Ispaniją. Eksportas sudaro apie 100 tonų
per metus. Kasmet savo vartotojams kepykla pateikia per 15 naujų
gaminių, kuriuos kaip ir visą „Plungės duona“ produkciją pirkėjai gali
įsigyti prekybos centruose visoje Lietuvoje.
Nuo 1995 m. „Plungės duonai“ vadovauja Romualdas Kalvaitis.

Restoranai

Vičiūnų restoranų grupė veikia nuo 1994 metų ir yra viena iš „Vičiūnų” grupės veiklos sričių. 2013 m. įmonės pavadinimas buvo pakeistas į UAB "Amber Food". Restoranų tinklas jungia 50 restoranų Lietuvoje. Bendrovei Lietuvoje priklauso 23 į jaunimą orientuotos picerijos "Charlie pizza", 8 blyninės "La Crepe", 5 lietuviško maisto tradicijas puoselėjantys šeimos restoranai "Katpėdėlė", restoranas "Pilies Katpėdėlė", 2 šiuolaikiniai ir kartu rusiškas tradicijas išsaugoję restoranai "Carskoje selo", 5 Azijos virtuvės restoranai Manami, gastrobaras "Beer Garden", laivas-restoranas "Das boot", barų zonos Žalgirio Arenoje, 3 sezoninės terasos "Grill terrace" ir sezoninė terasa "La Crepe terrasse". Latvijoje bendrovė valdo 3 picerijas Charlie pizza.
2013 m. restoranų grupės apyvarta siekė 86 mln. Lt.

Transportas

Nuo pat įkūrimo 1991 m. grupė aktyviai plėtė transporto verslą. UAB
„Vičiūnai” – logistikos kompanija, turinti nuosavą autotransporto parką, kurį
sudaro per 50 vilkikų, kasmet nuvažiuojančių daugiau kaip 7 802 tūkst. kilometrų.
UAB „Vičiūnai“ transportuoja grupės įmonių gaminamą produkciją į
užsakymų vietas, yra samdoma didžiųjų prekybos centrų.
Visos transporto priemonės yra aprūpintos GPS navigacine sistema,
kuri suteikia galimybę klientui stebėti krovinio judėjimą bet kuriuo metu.
Taip pat kiekvienoje transporto priemonėje įdiegtas termorekordingas.
Įmonė „Vičiūnai” yra Lietuvos nacionalinės vežėjų automobiliais
asociacijos „Linava” narė, nuolat dalyvauja vežėjams rengiamuose kvalifikacijos
kėlimo renginiuose.
Aktyvi veikla transporto srityje paskatino susidomėjimą prekyba automobiliais.
UAB „Autovici“ yra įgaliotasis automobilių Peugeot, Opel,
Chevrolet atstovas Kaune.
1998 m. buvo įsteigtas pirmasis autoservisas, 2001 ir 2004 m. duris
atvėrė dar du autoservisai Kaune. Autoservisų tinklas atlieka visų markių
automobilių techninę priežiūrą, remontą, prekiauja atsarginėmis dalimis.
Įmonei sėkmingai vadovauja Šarūnas Matijošaitis.

Bendrovės ir gamyklos

UAB „Plungės Kooperatinė prekyba“
UAB "Vičiūnai ir partneriai"
UAB "Plungės duona"
OOO "Vichiunai RUS"
AS "Paljassaare Kalatoostus"
UAB "Amber Food"
UAB "Kauno saulėtekis"
UAB "Autovici"
UAB "VIČIŪNAI" ir Ko

ir kt.